CELEX: 62015TN0609
Language: sk
Date: 2015-10-29 00:00:00
Title: Vec T-609/15: Žaloba podaná 29. októbra 2015 – Repsol/ÚHVT – Basic (BASIC)

25.1.2016   
            
            
               SK
            
            
               Úradný vestník Európskej únie
            
            
               C 27/63
            
         Žaloba podaná 29. októbra 2015 – Repsol/ÚHVT – Basic (BASIC)
   (Vec T-609/15)
   (2016/C 027/81)
   Jazyk, v ktorom bola podaná žaloba: angličtina
   
      Účastníci konania
   
   
      Žalobkyňa: Repsol, SA (Madrid, Španielsko) (v zastúpení: J. Devaureix, advokát)
   
      Žalovaný: Úrad pre harmonizáciu vnútorného trhu (ochranné známky a vzory) (ÚHVT)
   
      Ďalší účastník konania pred odvolacím senátom: Basic AG Lebensmittelhandel (Mníchov, Nemecko)
   
      Údaje týkajúce sa konania pred ÚHVT
   
   
      Majiteľ spornej ochrannej známky: žalobkyňa.
   
      Dotknutá sporná ochranná známka: obrazová ochranná známka Spoločenstva obsahujúca slovný prvok „BASIC“ – ochranná známka Spoločenstva č. 5 648 159.
   
      Konanie pred ÚHVT: konanie o vyhlásenie neplatnosti.
   
      Napadnuté rozhodnutie: rozhodnutie prvého odvolacieho senátu ÚHVT z 11. augusta 2015 vo veci R 2384/2013-1.
   
      Návrhy
   
   Žalobkyňa navrhuje, aby Všeobecný súd:
   
               —
            
            
               rozhodol, že táto žaloba je prípustná, spolu so všetkými priloženými dokumentmi a súvisiacimi listinami,
            
         
               —
            
            
               rozhodol, že všetky dôkazy priložené k tejto žalobe sú prípustné,
            
         
               —
            
            
               zrušil napadnuté rozhodnutie,
            
         
               —
            
            
               uložil žalobkyni povinnosť nahradiť trovy konania.
            
         
      Uvádzané žalobné dôvody
   
   
               —
            
            
               odvolací senát nesprávne posúdil dôkazy predložené spoločnosťou Basic AG, pokiaľ ide o jej riadne používanie názvov spoločnosti „Basic AG“ a „Basic“ v obchodnom styku v Nemecku;
            
         
               —
            
            
               napadnuté rozhodnutie je nesprávne založené na článku 8 ods. 4 nariadenia č. 207/2009 v spojení s článkom 53 ods. 1 písm. c), keďže medzi obrazovými ochrannými známkami „basic“ neexistuje pravdepodobnosť zámeny. Pojem basic nemá rozlišovaciu spôsobilosť;
            
         
               —
            
            
               osobitná ochrana nezapísaných obchodných mien podľa nemeckého zákona o ochranných známkach sa musí podľa Rímskej zmluvy z 23. marca 1957 a judikatúry Spoločenstva vykladať reštriktívne.